
Vă înaintăm, alăturat, RAPORTUL SUPLIMENTAR asupra proiectului de Lege pentru aprobarea Ordonanţei Guvernului nr.42/2003 privind organizarea şi funcţionarea serviciilor de iluminat public, retrimis Comisiei noastre de către Plenul Camerei Deputaţilor în vederea reanalizării art.31 alin.(1) şi a raportului înaintat de Comisie cu nr.26/1226/18 iunie 2003. 

PRESEDINTE,

IOAN OLTEAN

P.L. 232/2003

RAPORT SUPLIMENTAR

asupra proiectului de Lege pentru aprobarea Ordonanţei Guvernului nr.42/2003 privind organizarea şi funcţionarea serviciilor de iluminat public



Proiectul de Lege pentru aprobarea Ordonanţei Guvernului nr.42/2003 privind organizarea şi funcţionarea serviciilor de iluminat public a fost retrimis Comisiei pentru administraţie publică, amenajarea teritoriului şi echilibru ecologic ca urmare a deciziei Plenului Camerei Deputaţilor pentru reanalizarea art.31 alin.(1) şi a raportului înaintat cu nr.26/1226/18 iunie 2003. 



In şedinţa din 10 septembrie 2003, Comisia a reexaminat prevederile art.31 alin.(1) şi a hotărât reformularea acestuia după cum urmează:

	Nr.

crt
	Text iniţial


	Text propus de comisie

(autorul amendamentului)
	Motivarea

propunerii amendamentului

	1.
	
Art.31. – (1) Beneficiarii persoane fizice şi/sau juridice au obligaţia de a respecta clauzele contractului de prestare a serviciilor de iluminat public, inclusiv prevederile regulamentului serviciilor de iluminat public, şi de a-şi achita obligaţiile de plată în conformitate cu prevederile acestora, stabilite sub formă de taxe locale.

(text Ordonanţă)


	
1. Alineatul (1) al articolului 31 va avea următorul cuprins: 


„Art.31. – (1) Beneficiarii persoane fizice şi/sau juridice au obligaţia de a respecta prevederile regulamentului serviciilor de iluminat public, aprobat în condiţiile legii.”

Autor: Silvian Ciupercă – Grupul parlamentar PSD.


	Nu se pot impune beneficiarilor persoane fizice sau juridice, obligaţii de respectare a prevederilor unor contracte semnate între reprezentanţii legali ai comunităţilor locale şi operatorii serviciilor de iluminat public.






La lucrările Comisiei au fost prezenţi 24 de deputaţi din totalul de 26 membrii ai Comisiei.



Raportul Comisiei a fost adoptat cu unanimitate de voturi. 

PREŞEDINTE,
















SECRETAR, 




IOAN OLTEAN













KOVACS CSABA TIBERIU


Expert parlamentar:

Stelian Androne

